**Zásady odmeňovanie poslancov  
obecného zastupiteľstva vo varhaňovciach**

Obecné zastupiteľstvo vo Varhaňovciach podľa § 11 ods. 4 písm. k) v spojení s § 25 ods. 9 zákona č. 369/1990 Zb. o obecnom zriadení v znení neskorších predpisov sa uznieslo na týchto zásadách odmeňovania poslancov obecného zastupiteľstva vo Varhaňovciach :

**Čl. 1  
Rozsah platnosti**

1) Tieto Zásady odmeňovania poslancov obecného zastupiteľstva ( ďalej len OZ)vo Varhaňovciach upravujú odmeňovanie:  
a) poslancov OZ  
b) poslancov – predsedov a členov stálych komisií OZ

c ) zástupcu starostu obce

d) členov OR

**Čl. 2  
Poslanecká odmena**

1) Poslancovi patrí za výkon poslaneckej práce základná poslanecká odmena mesačne vo výške 15 ,- EUR .   
2) Za každú účasť na rokovaní OZ patrí poslancovi odmena vo výške 25 ,- EUR .  
3) Poslancovi za neúčasť na rokovaní odmena nepatrí.  
4) Poslancom OZ s prihliadnutím na kvalitu výkonu ich funkcie, zohľadňujúc ich prácu a aktivitu, napr. príprava materiálov na rokovanie OZ, príprava VZN, vnútorných noriem obce, ako aj účasťou v komisiách na výberových konaniach, môže byť jeden raz ročne po schválení OZ vyplatená mimoriadna odmena.  
5) Vyplatenie odmien za výkon jednotlivých funkcií sa vzájomne nevylučuje.  
6) V prípade, ak účasť poslanca na rokovaniach OZ podľa bodu 2 tohto článku je kratšia ako polovica času trvania tohto rokovania, odmena poslancovi nepatrí .

**Čl. 3  
Odmena člena obecnej rady**

1)Poslancovi, ktorý je členom obecnej rady ( ďalej len OR) patrí k poslaneckej odmene podľa Čl. 2 týchto Zásad aj odmena za každú účasť na rokovaní OR a to vo výške 12,- EUR .   
2) Poslancovi za neúčasť na rokovaní OR odmena nepatrí.

**Čl. 4  
Odmena predsedu a členov stálej komisie obecného zastupiteľstva**

1)Komisie sú vytvorené z poslancov OZ a obyvateľov obce – odborníkov. Pôsobia ako poradné, iniciatívne a kontrolné orgány OZ. Každá komisia pozostáva z predsedu a členov .

2) Poslancovi, ktorý je predsedom komisie OZ, patrí k poslaneckej odmene podľa Čl. 2 týchto zásad aj odmena vo výške 6,- EUR. za každú účasť na zasadnutí komisie.

3) Poslancovi a členovi stálej komisie OZ patrí odmena vo výške 5,- EUR za každú účasť na zasadnutí komisie.

4) Poslancovi za neúčasť na zasadnutí komisie odmena nepatrí.

5) V prípade, ak účasť poslanca na rokovaniach komisií uvedených v bode 1 tohto článku je kratšia ako polovica času trvania tohto rokovania, odmena poslancovi ani členovi komisie nepatrí.

**Čl. 5  
Odmeňovanie zástupcu starostu**

1) Zástupcovi starostu, sa poskytuje mesačná odmena vo výške 300 ,- EUR. v zmysle uznesenia č. 24 prijatého na druhom zasadnutí OZ dňa 23.02.11

2)Okrem toho zástupca starostu ako poslanec má nárok aj na odmenu podľa článku 2 odst. 2 čl. 3 a čl. 4. Odmena je súčtom odmien

3) Zástupcovi starostu možno poskytnúť aj mimoriadnu odmenu prípade väčšej náročnosti výkonu tejto funkcie alebo v prípade splnenia mimoriadnej úlohy. Návrh na túto odmenu predkladá starosta obce. O poskytnutí tejto odmeny a o jej výške rozhoduje OZ prijatím uznesenia.

**Čl. 6  
Zúčtovanie odmien poslanca**

1) Podkladom na zúčtovanie odmien poslancov a členov stálych komisii sú prezenčné listiny zo zasadnutí orgánov OZ.

2) Odmeny sa spracovávajú raz za tri mesiace a vyplácajú sa vo výplatnom termíne obecného úradu nasledujúceho mesiaca resp. do posledného dňa nasledujúceho mesiaca , poukázaním na účet poslanca v peňažnom ústave resp. z pokladne obecného úradu v hotovosti.

3) Výdavky súvisiace s výplatou odmien v zmysle týchto Zásad sa uhrádzajú z rozpočtových prostriedkov obce Varhaňovce.

4) V prípade, že zamestnávateľ poslanca z dôvodu jeho účasti na rokovaní OZ, OR a komisií OZ požiada obec Varhaňovce o náhradu vyplatenej mzdy alebo inej odmeny za prácu resp. poslanec, ktorý nie je v pracovnom pomere alebo obdobnom pomere požiada Obec Varhaňovce o náhradu ušlého zárobku, bude v zmysle týchto Zásad odmena krátená vo výške vyplatenej náhrady.

5) Poslanec obecného zastupiteľstva má právo vzdať sa poslaneckej odmeny vždy len písomne v priebehu svojho funkčného obdobia

**Čl. 7  
Záverečné ustanovenia**

1) Zásady odmeňovania poslancov OZ vo Varhaňovciach boli schválené uznesením č. 33 /2011OZ vo Varhaňovciach dňa 8.4.2011

2) Zmeny a doplnky týchto Zásad schvaľuje OZ.

3) Tieto Zásady nadobúdajú účinnosť dňom ich schválenia OZ.

Anton Štefko

starosta obce